SMPC อวดงบฯปี58 สวยหรู กำไรโตกว่า 60% รับผลดีบาทอ่อน-ต้นทุนขายลด
SMPC อวดงบฯปี58 สวยหรู หรือมีกำไรสุทธิ 447.14 ล้านบาท หรือเติบโต 62% เทียบกับช่วงเดียวกันของปีก่อนที่มีกำไรสุทธิ 275.93 ล้านบาท เหตุรับผลดีบาทอ่อน-ต้นทุนขายลด 
12 ก.พ. 2559

บริษัท สหมิตรถังแก๊ส จำกัด (มหาชน) หรือ SMPC รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 447.14 ล้านบาท หรือมีกำไรสุทธิ 0.85 บาทต่อหุ้น หรือเติบโต 62% เทียบกับช่วงเดียวกันของปีก่อนที่มีกำไรสุทธิ 275.93 ล้านบาท หรือมีกำไรสุทธิ 0.52 บาทต่อหุ้น
โดยผลการดำเนินงานที่มีกำไร เนื่องจากบริษัทมีต้นทุนขายและมีกำไรขั้นต้นเพิ่มขึ้น เนื่องจากอัตราการทำกำไรเพิ่มขึ้นเล็กน้อย (1.9%) เนื่องจากสัดส่วนการขายในภูมิภาคที่อัตราการทำกำไรดีเพิ่มขึ้น ประกอบกับค่าเงินบาทที่อ่อนลง ราคาวัตถุดิบที่ลดลง และค่าใช้จ่ายในการผลิตต่อหน่วยลดลงจากปริมาณผลิตและขายที่เพิ่มขึ้น ทำให้อัตรากำไรขั้นต้นดีขึ้น